Kaagi ngan Kasaysayan
An syahan nga harangdon nga magkaranta hin Fado nga kilalado pa yana amo hi
Maria Severa, nga an kinabuhi dida han syahan nga katunga han ika-19 nga siglo. Pero waray pa gumawas an gin-rekord nga fado hangtod han sunod nga siglo. Dida han mga dekada han mga 1920 ngan 1930, popular in serye hin
fado de Coimbra (in bersyon nga popular ha Coimbra) nga mga ginrekord. An mga gitarista nga hira
Carlos Paredes ngan an iya amay nga hi
Artur Paredes, amo an sinisiring nga mga maestro ngan mga harangdon nga nanguna hini nga genre ngan han
Portugues nga sista.
Hi Amália Rodrigues amo an nagbandilyo han pinakakilalado nga klase hin fado. Katapos han iya kawara, mayda bag-o nga mga grupo hin performer nga nandugang hin mga pagbabag-o ha estilo ngan nagdara hin dugang pa nga kasikat ha langyaw ngada han tradisyonal nga musika Portuges. Mayda liwat mga nagmalinamposon nga mga experyensya ha fado, dida ha pagsagol hini han
elektroniko nga musika. Hi
Carlos do Carmo, Mariza,
Mafalda Arnauth,
Camané,
Kátia Guerreiro ngan
Mísia nandara hin bag-o nga paglantaw han tradisyonal nga kanta, ngan ha panalagsa-on ginbanhaw an ika-19 nga siglo nga fado. Samtang hi
Dulce Pontes nagkombina hini upod hin popular ngan tradisyonal nga musika Portuges, hira
Madredeus ngan
Cristina Branco nandugang ha fado hin mga bag-o nga instrumento ngan mga tema - an ira la ginpabilin tikang han orihinal nga Fado amo an taran-awon hini ngan an konsepto han "saudade". Iton fado halos pirme bisan-diin universally masulob-on; bisan man kon mayda pipira hini nga mga maglipayon nga mga kanta.
war_Latn war_Latn war_Latn war_Latn war_Latn war_Latn ilo_Latn war_Latn war_Latn glg_Latn lit_Latn bam_Latn war_Latn war_Latn war_Latn war_Latn war_Latn